L 289/58 Jurnalul Oficial al Uniunii Europene 31.10.2013 REGULAMENTUL (UE) NR. 1068/2013 AL COMISIEI din 30 octombrie 2013 de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce priveşte utilizarea difosfaților (E 450), trifosfaților (E 451) și polifosfaților (E 452) în peştele conservat prin sărare umedă (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1333/2008 al Parla- mentului European și al Consiliului din 16 decembrie 2008 privind aditivii alimentari (!), în special articolul 10 alineatul (3) și articolul 30 alineatul (5), întrucât: (1)  Anexa II la Regulamentul (CE) nr. 1333/2008 prevede o listă a Uniunii de aditivi alimentari autorizaţi pentru utilizare în produsele alimentare şși condițiile de utilizare a acestora. (2) Lista respectivă poate fi modificată în conformitate cu procedura prevăzută  în  Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2). (3) În conformitate cu articolul 3 alineatul (1) din Regula- mentul (CE) nr. 1331/2008, lista de aditivi alimentari a Uniunii poate fi actualizată fie la inițiativa Comisiei, fie în urma unei cereri. (4) O cerere de autorizare a utilizării difosfaților (E 450), trifosfaților (E 451) și polifosfaților (E 452) în peştele conservat prin sărare umedă a fost prezentată la 19 iunie 2009 şi a fost pusă la dispoziția statelor membre. () JO L 354, 31.12.2008, p. 16. ()) JO L 354, 31.12.2008, p. 1. (5) Peştii pot fi uscați și conservați prin adăugarea unor cantități ridicate de sare în materia primă. Compus inițial dintr-o singură etapă, procesul de sărare cuprinde în prezent mai multe etape, printre care o etapă de presărare, care oferă un timp de sărare mai scurt și o concentrație de sare relativ omogenă în muşchii peştelui. Pentru aceasta, peştele este supus procesului de presărare prin injectare şi/sau imersie în saramură cu o concentrație de sare controlată. În continuare, peştele este supus sărării uscate (uscării), pentru a se obţine concentrația de sare adecvată în produsul final. Acest lung proces de prelucrare poate duce la oxidare, în special a lipidelor prezente în muşchii peștelui. Prin urmare, culoarea și aroma acestuia vor fi modificate. Oxidarea este accelerată de ionii metalici prezenți în muşchii peştelui și în sarea utilizată. Deoarece formează complecşi chimici cu ionii metalici, difosfații (E 450), trifosfații (E 451) şi polifosfații (E 452) s-au dovedit a fi cei mai eficace pentru a proteja peştele sărat împotriva oxidării. Fosfații adăugați și sarea sunt îndepărtați în mare parte prin înmuiere în apă înainte de consum. Conţinutul de apă din produsul final conservat prin sărare umedă nu creşte prin folosirea fosfaților. Peştele sărat care şi-a păstrat culoarea și gustul inițial este solicitat în special pe piețele din Spania, Italia și Grecia. În conformitate cu articolul 3 coroborat cu articolul 6 alineatul (4) din Directiva 2000/13/CE a Parlamentului European și a Consiliului din 20 martie 2000 privind apropierea legislațiilor statelor membre referitoare la etichetarea și prezentarea produselor alimentare, precum şi la publicitatea acestora (), utilizarea fosfaților în peştele conservat prin sărare umedă trebuie să apară pe etichetă în lista de ingrediente. Operatorii din sectorul alimentar pot, de asemenea, indica pe produsele lor că nu au fost utilizați polifosfați. Întrucât fosfații adăugați sunt în mare parte îndepărtați în cursul înmuierii în apă, expunerea consumatorilor la fosfați va fi minimă și, din acest motiv, nu este suscep- tibilă să aibă un cefect asupra sănătății umane. Prin urmare, este adecvat să se permită utilizarea difosfaților (E 450), trifosfaților (E 451) şi polifosfaților (E 452) pentru conservarea prin sărare umedă a peştelui. ( JO L 109, 6.5.2000, p. 29.